Η αξιοποίηση της ευρωπαϊκής ψηφιακής βιβλιοθήκης Europeana για την πολιτιστική κληρονομιά στην εκπαίδευση
Creators: name: Κυπριανίδου, Ευτυχία Λαζάρου
Publisher: name: Aristotle University of Thessaloniki
Year: 2020
Subjects: Πολιτιστική κληρονομιά
Εκπαίδευση
Europeana
Cultural heritage
Education

description: Η παρούσα διπλωματική εργασία ασχολείται με το στρατηγικό «ταίριασμα» πολιτισμού και εκπαίδευσης, μέσω της αξιοποίησης της ψηφιοποιημένης πολιτιστικής κληρονομιάς, όπως αυτό επιχειρείται συστηματικά τα τελευταία χρόνια στην Ευρώπη στο πλαίσιο της ενίσχυσης της ευρωπαϊκής ταυτότητας και του διαπολιτισμικού διαλόγου. Η εργασία εστιάζει ειδικά στην ψηφιακή βιβλιοθήκη Europeana για την πολιτιστική κληρονομιά της Ευρώπης και εξετάζει το βαθμό αξιοποίησής της από τους εκπαιδευτικούς της πρωτοβάθμιας εκπαίδευσης στην Ελλάδα. Παράλληλα, διερευνάται η στάση των επίσημων φορέων χάραξης εκπαιδευτικής πολιτικής αναφορικά με την ενσωμάτωση και χρήση του ψηφιοποιημένου πολιτιστικού πλούτου της Europeana στην ελληνική εκπαίδευση. Για το σκοπό αυτό, ακολουθείται μια ποιοτική μεθοδολογία έρευνας, επιχειρώντας, μέσα από τη συζήτηση με εκπαιδευτικά στελέχη, την εξαγωγή συμπερασμάτων για το υπό μελέτη θέμα. Τα ευρήματα της έρευνας φανερώνουν μειωμένη επίγνωση των στελεχών της ελληνικής πρωτοβάθμιας εκπαίδευσης για την πλατφόρμα της Europeana, ως αποτέλεσμα της περιορισμένης προώθησης της ψηφιακής βιβλιοθήκης από τους επίσημους εκπαιδευτικούς φορείς. Ωστόσο, η συνολική εικόνα που προκύπτει είναι αρκετά ενθαρρυντική, με τις λιγοστές περιπτώσεις αξιοποίησης της Europeana να επιβεβαιώνουν τα ποικίλα οφέλη αξιοποίησης ψηφιακού πολιτιστικού υλικού στην τάξη, και με το σύνολο των συμμετεχόντων να παρουσιάζονται ιδιαίτερα θετικοί στην πιθανότητα διδακτικής αξιοποίησης μιας ψηφιακής βιβλιοθήκης για τον ευρωπαϊκό πολιτισμό. Συνολικά, η παρούσα μελέτη αναδεικνύει την ανάγκη τα σύγχρονα εκπαιδευτικά συστήματα να βαδίζουν χέρι με χέρι με τον πολιτισμό και τις καινοτόμες τεχνολογίες.
description: The present thesis deals with the strategic "matching" of culture and education through the exploitation of digitized cultural heritage, a matching that has been systematically attempted in Europe in recent years, in the context of strengthening European identity and intercultural dialogue. This work focuses specifically on Europeana, Europe’s digital library for cultural heritage, and examines the degree of its utilization by primary education teachers in Greece. At the same time, the attitude towards the integration and use of the digitized cultural wealth of Europeana in Greek education by the official educational policy makers is being investigated. For this purpose, a qualitative research methodology is followed, attempting, through the discussion with educational staff, to draw conclusions on the subject under study. The findings of the research show a reduced awareness of the Europeana platform by the executives of Greek primary education, as a result of its limited promotion by the official educational policy makers. However, the overall picture is quite encouraging, having the few utilization cases of Europeana confirming the various benefits of using digital cultural material in the classroom, and finding all participants particularly positive in the likelihood of a didactic utilization of a digital library for European culture. Overall, the present study highlights the need for modern educational systems to go hand in hand with culture and innovative technologies.